Mituitorul judecătoarei drogate din Suceava s-a predat autorităților vineri, 3 mai, după ce acesta dispăruse din arestul la domiciliu.
Mituitorul judecătoarei drogate din Suceava a șters-o de sub nasul Justiției înainte de condamnare: un judecător milostiv l-a scos din arestul poliției și l-a plasat în arest la domiciliu cu o zi înainte de o condamnare definitivă. În ziua următoare, el trebuia mutat la pușcărie, dar deja dispăruse.
Presa scrie că interlopul avea o avere uriașă, care ar fi fost făcută prin contrabandă cu țigări.
Mihai Pînzari, zis ”Tonici”, mituitorul judecătoarei Ana Maria Chirilă, de la Tribunalul Suceava, a fost scos din arest la 25 aprilie și trimis în arest la domiciliul său din Rădăuți. Însă vineri, 26 aprilie, Curtea de Apel Suceava l-a condamnat definitiv la patru ani de închisoare pentru lipsire de libertate. Când poliția s-a prezentat la domiciliul unde ar fi trebuit să se afle în arest, nu l-a găsit.